AOT สะท้อนการชะลอตัวนักท่องเที่ยวต่างชาติแล้ว ซื้อ เป้า 49 บ.
AOT สะท้อนการชะลอตัวนักท่องเที่ยวต่างชาติแล้วซื้อเป้า 49 บ.
24 มี.ค. 2560

บล.บัวหลวง ระบุในบทวิเคราะห์วันนี้ (24 มี.ค.) มองว่าราคาหุ้นบริษัท ท่าอากาศยานไทย จำกัด (มหาชน) หรือ AOT ที่ underperform ตลอดช่วงที่ผ่านมา ได้สะท้อนความกังวลด้านการชะลอตัวของนักท่องเที่ยวต่างชาติไปมากแล้ว โดยคาดผลของการปราบทัวร์ศูนย์เหรียญได้จบลงในไตรมาส 4/59 แล้ว โดยในเดือน ม.ค. ที่ผ่านมา ตัวเลขนักท่องเที่ยวกลับมาเติบโตอีกครั้ง 5% จากเดือนก่อน และ 1% เทียบช่วงเดียวกันของปีก่อน ในขณะที่ไตรมาส 2/60 แม้จะเป็น Low season แต่มองว่าตัวเลขนักท่องเที่ยวจะสามารถเติบโตได้ดี เทียบช่วงเดียวกันของปีก่อน ปัจจุบัน valuation เทรดบน PE ที่ 26.8 เท่า นับเป็นจุดถูกที่สุดในรอบ 4 เดือน แนะนำ “ซื้อ” ราคาเป้าหมาย 49.00 บาท